**O nepodarených kozliatkach.**

**Koza vraví: „Kozliatka,
nechoďte mi za vrátka!
Prídem večer, nebite sa,
zlý vlk by vás počul z lesa!“
Ešte je len na priedomí,
už sa bijú len tak hrmí:**

**„Siénko mnéé, siénko mnéé!“
„Tebe nié, tebe nié!“
Vtom na dverách hromy, buchy:
„Otvárajte, čo ste hluchí?“
Capko šepká: „Ani muk!
Deti, to je starý vlk!“**

**A na dverách hromy, buchy:
„Počujete, či ste hluchí?
Otvárajte mamičke!“
„Kdežé!“ kričia maličké.
„Mamička tak neklope.“
„Ako?“
„Nohou nekope.
Pekne rožkom: klop, klop, klop. “**

**Vlk to skúša – buch a klop,
vlk to pletie – klop a buch.
„Darmo klopeš, darmo búchaš.
Najprv sa nám v okne ukáž,
či máš rožky, bielu bradu!“
„Mám len brucho plné hladu.“**

**„Mamička nám išla z domu
doniesť mliečka do vemienka.
Ty si vlk a luhár k tomu.
Nedáme ti z nášho sienka.
Tam si choď, ty luhár starý,
kde sa vlkom lepšie darí!“**

**Zavrčí vlk, hrivu zježí,
stiahne chvost a domov beží.
Ešte je len na priedomí,
už sa bijú len tak hrmí:
„Siénko mné, siénko mné!“
„Tebe nié, tebe nié!“**

**Zakrúžkuj správnu odpoveď:**

**Aké boli podľa teba kozliatka?**

**múdre
nerozhodné hlúpe**

**Ako nazvali kozliatka vlka?**

**klamárom**

**mladým luhárom**

**starým luhárom**

**Zožral vlk kozliatka?**

**áno**

**nie**

**Kedy sa mama koza vráti?**

**poobede**

**večer**

**ráno**